Lav et referat af nedenstående tekst:

Tekst:
Karen Bit Vejle, der for snart et år siden åbnede Center for Papirkunst i Hune har klippet siden hun var barn, og hendes store passion skal vise sig at få stor betydning, da hun rammes af en udmattende neurologisk sygdom. - Jeg er så syg, at jeg i et år må ligge i et rum uden lys og lyde, fortæller Karen Bit Vejle. - Det er i den periode, jeg kommer i tanke om hvor stor glæde jeg har haft ved at klippe med min lille broderisaks, siger hun. Hun går ligeså stille i gang med at klippe og får det bedre dag for dag. Det er en tilfældighed, der gør at hendes værker bliver opdaget. - Jeg har aldrig vist mine papirklip til nogen før. De hundredevis af meter lange klip lå lag på lag under gulvtæpperne for at de kunne ligge i pres, og fordi jeg var flov over at vise dem. siger hun. De kommer først frem i lyset, da en kollega fra NRK kommer på uanmeldt besøg og  spørger hende om, hvorfor der ligger små hvide papirflager over hele gulvet og på hendes tøj. Da kollegaen ser de mange klip bliver han så begejstret, at han ringer til kunstmuseet i Trondheim, og siger:" - I må skynde jer at komme og se hvad, Karen Bit har under gulvtæpperne. Det bliver til hendes første udstilling og siden har hun haft flere verdensomspændende udstillinger. For tre år siden vælger hun at forlade Trondheim i Norge, hvor hun har boet i 30 år og har været gift med norsk professor og fået børn og børnebørn. Hun er blevet skilt og vil gerne hjem til Nordjylland, hvor hun er opvokset og hvor hun vil forfølge en drøm om at åbne det første og eneste center for papirkunst. TV2 Nord har fulgt den nordjyske kunstner og kommer tæt på Karen Bit Vejle, når hun genser Skovsgaard Skole, hvor hun gik i hele sin skoletid. - Det var jo her det startede, siger hun og fortsætter: - Jeg kan genkalde lugten og bliver helt rørt, når jeg ser de små piger sidde og klippe gækkebreve. - Det var jo det jeg også gjorde og jeg blev bare ved og ved, siger hun. I dag er nogle af hendes værker fem meter høje i et stykke samlet papir. Nogle af dem tager et år at lave og et forkert klip kan være fatalt og ødelægge værket Vi er også med når hun med hjælp fra håndværkere og lysfolk går i gang med transformationen af en gammel Aldi-bygning i Hune til det i dag fremstår som et 800 kvadratmeter stort og moderne center med papirkunst.

Referat:
Karen Bit Vejle bliver for ti år siden ramt af en alvorlig sygdom og må stoppe lynkarrierre på norsk tv og har ikke kræfter til at være mor for sine tre børn. Men midt i mørket vokser en kunstner frem, og hun er i dag verdensberømt for papirklip.